C 85/6
SK
Úradný vestník Európskej únie
22.2.2022
V (Oznamy)
KONANIA TÝKAJÚCE SA VYKONÁVANIA POLITIKY HOSPODÁRSKEJ SÚŤAŽE
EURÓPSKA KOMISIA Predbežné oznámenie o koncentrácii (Vec M.10625 - CARLYLE GROUP / MACQUARIE GROUP / HYCC) Vec, ktorá môže byť posúdená v rámci zjednodušeného postupu (Text s významom pre EHP)
(2022/C 85/06)
1.
Komisii bolo 15. februára 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Nobian Industrial Chemicals B.V. („Nobian“, Holandsko) pod kontrolou skupiny Carlyle Group („Carlyle“, USA), — Norgh Holding Company Limited („Norgh“, Spojené kráľovstvo) pod kontrolou podniku Green Investment Group Limited („GIG“, Spojené kráľovstvo), ktorý je zas pod kontrolou podniku Macquarie Group Limited („Macquarie“, Austrália); — HyCC Holding B.V. („SP“, Holandsko).
Podniky Nobian a Norgh získajú v zmysle článku 3 ods.
1 písm.
b) a článku 3 ods.
4 nariadenia o fúziách spoločnú kontrolu nad SP.
Koncentrácia sa uskutočňuje prostredníctvom kúpy akcií v novozaloženej spoločnosti tvoriacej spoločný podnik.
2.
Predmet činnosti dotknutých podnikov:
— Nobian vyrába základné chemikálie pre odvetvia od stavebníctva a čistenia až po farmaceutické výrobky a úpravu vody.
Jej materská spoločnosť Carlyle je americká nadnárodná spoločnosť pôsobiaca v oblasti súkromného kapitálu, správy alternatívnych aktív a finančných služieb, — GIG, materská spoločnosť podniku Norgh, je špecializovaný developer, sponzor a investor so sídlom v škótskom Edinburghu; jeho poslaním je urýchliť zelenú transformáciu.
GIG je pod kontrolou podniku Macquarie – nadnárodnej nezávislej investičnej banky poskytujúcej finančné služby, ktorá má sídlo a je kótovaná v Austrálii. — SP bude pôsobiť v oblasti výroby zeleného vodíka.
3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
(1) Ú. v.
EÚ L 24, 29.1.2004, s. 1 („nariadenie o fúziách“).